“Хрысьціяне не павінны паддавацца спакусе выйсьці з грамадзкіх справаў”, — сказаў нямецкі ярарх. Наадварот, удзел у будаваньні дабра глабальнага грамадзтва павінен быць неад’емнай часткай хрысьціянскага жыцьця. Каталіцкая Царква прапаноўвае праз сваю паўсюднасьць вялікія магчымасьці, дапамагаючы пераадольваць моўныя і культурныя межы, патлумачыў кардынал Маркс. Такім чынам, гэта павінна спрыяць абмену ідэямі на еўрапейскім і міжнародным узроўнях. Для пераадоленьня межаў трэба мацней выкарыстоўваць экуменічны і міжрэлігійны дыялог. Як прыклад, кардынал Маркс прывёў мірную ініцыятыву Папы Францішка для Сьвятой Зямлі.